P6_TA(2006)0325
Označba izvora
Resolucija Evropskega parlamenta o označbi izvora
Evropski parlament,
—ob upoštevanju Uredbe Sveta (ES) št. 980/2005 z dne 27. junija 2005 o uporabi sheme splošnih tarifnih
preferencialov (1),
—ob upoštevanju Direktive 2005/29/ES Evropskega parlamenta in Sveta z dne 11. maja 2005 o nepo-
štenih poslovnih praksah podjetij v razmerju do potrošnikov na notranjem trgu (2),
—ob upoštevanju člena IX in člena XXIV:5 Splošnega sporazuma o carinah in trgovini (GATT 1994),
—ob svoje resolucije z dne 13. oktobra 2005 o obetih za trgovinske odnose med EU in Kitajsko (3),
—ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku skup-
nosti (4) in Uredbe Komisije (EGS) št. 2454/93 z dne 2. julija 1993 (5), ki med drugim določa sistem
Evropske skupnosti o nepreferencialnih pravilih o poreklu blaga,
—ob upoštevanju Uredbe Sveta (EGS) št. 918/83 z dne 28. marca 1983 o sistemu oprostitev carin v
Skupnosti (6),
—ob upoštevanju sporočila Komisije o prihodnosti tekstilnega in oblačilnega sektorja v razširjeni Evropski
uniji (KOM(2003)0649),
—ob upoštevanju člena 108(5) svojega Poslovnika,
A. ker EU trenutno nima usklajenih določb oziroma skupnih praks v zvezi z označbo izvora v EU; ker
razlike med veljavnimi uredbami v državah članicah in odsotnost jasnih predpisov Skupnosti na tem
področju povzročata razdrobljen pravni okvir,
B. ker niso dovoljeni nacionalni ukrepi, ki bi predpisovali obvezno označbo izvora blaga, ki je uvoženo iz
drugih držav članic, medtem ko za obvezno označbo izvora blaga, uvoženega iz tretjih držav, takih
omejitev ni,
C. ker si je EU v Lizbonski agendi zastavila za cilj okrepiti gospodarstvo EU, med drugim tudi s povečanjem
konkurenčnosti industrije EU v svetovnem gospodarstvu; ker so nekatere kategorije izdelkov široke
porabe morda konkurenčne zato, ker jih to, da so izdelani v EU, povezuje s slovesom kakovosti invisokih proizvodnih standardov,
D. ker bi sistem navedbe države izvora omogočil potrošnikom v EU, da bi bili v celoti seznanjeni z državo
izvora izdelka, ki ga kupujejo; ker bi potrošniki tako lahko istovetili te izdelke z družbenimi, okoljskimi
in varnostnimi standardi, ki se običajno povezujejo s to državo,13.12.2006 C 303 E/881 Uradni list Evropske unije
Četrtek, 6. julij 2006SL
(1) UL L 169, 30.6.2005, str. 1.
(2) UL L 149, 11.6.2005, str. 22.
(3) Sprejeta besedila, P6_TA(2005)0381.
(4) UL L 302, 19.10.1992, str. 1.
(5) UL L 253, 11.10.1993, str. 1.
(6) UL L 105, 23.4.1983, str. 1.
E. ker je predlog, ki uvaja sistem obvezne navedbe države izvora v EU, skrčen na omejeno število uvoženih
izdelkov, kot so tekstil, nakit, oblačila, obuvala, usnje, svetila in svetlobna oprema, steklena posoda, kera-
mika in torbice, pri katerih zahteva po oznaki „izdelano v“ dokončnim potrošnikom omogoča ključne in
dragocene informacije pri dokončni izbiri,
F. ker so številni veliki trgovinski partnerji EU, na primer ZDA, Kitajska, Japonska in Kanada, uvedli pred-
pise o obvezni navedbi države izvora,
G. ker je ključno, da se s temi trgovinskimi partnerji vzpostavijo enaki konkurenčni pogoji,
H. ker bi večja ozave ščenost potrošnikov, zaradi katere so izdelki iz EU bolj privlačni, lahko zlasti koristila
malim in srednje velikim podjetjem in sektorjem, izpostavljenim svetovni konkurenci,
I. ker Okvirni sporazum z dne 26. maja 2005 o odnosih med Evropskim parlamentom in Komisijo
zavezuje Komisijo, da Parlament v celoti in nemudoma obvešča o svojih zakonodajnih predlogih,
1. vzame na znanje predlog uredbe Sveta, ki uvaja obvezno navedbo države izvora za nekatere izdelke,
uvožene iz tretjih držav v Evropsko unijo („označba izvora“);
2. obžaluje dejstvo, da Komisija sploh ni uradno poslala predlagane uredbe Parlamentu v vednost, čeprav
se Komisija in Svet dobro zavedata, kako pomembna je označba izvora za Parlament; razume, da ta predlog
pravno gledano ne zahteva obveznega posvetovanja s Parlamentom; vendar pa vztraja, da bi bilo treba Parla-mentu vedno dati možnost, da pravočasno pove svoje mnenje o vseh pomembnih pobudah drugih institucijSkupnosti;
3. vztraja, da se je Komisija zavezala, da zagotovi sodelovanje Parlamenta v skladu z zgoraj navedenim
okvirnim sporazumom na način, da se lahko v največji možni meri upošteva mnenje Parlamenta;
4. poziva Komisijo in Svet, da nemudoma obvestita Parlament o izidih morebitnih nadaljnjih presoj
vplivov in pravnih analiz, opravljenih zlasti zaradi domnevnih neskladnosti predlagane uredbe z obstoječozakonodajo Skupnosti in pravili STO;
5. poziva Komisijo in Svet, naj posebej poudarita spodbujanje dobre podobe industrije v EU v Skupnosti
in izven nje, ohranjanje njene identitete in posebnosti ter zagotavljanje, da vsesplošnega dobrega slovesaindustrije Skupnosti ter podobe in privlačnosti visokokakovostnih proizvodov iz EU ne omadežuje nena-tančna in zavajajoča označba izvora;
6. poudarja, da zaščita potrošnikov zahteva pregledna in skladna pravila trgovanja, vključno z označbo
izvora;
7. poziva Komisijo in Svet, naj sprejmeta vse potrebne ukrepe, da se zagotovijo enaki konkurenčni pogoji
s trgovinskimi partnerji, ki izvajajo zahtevo po označbi izvora;
8. poziva Komisijo in Svet, naj uvedeta ustrezen carinski nadzor in mehanizme uveljavljanja;
9. poziva države članice, naj ohranijo dosleden pristop Skupnosti do tega vprašanja, kar bi omogočilo
potrošnikom v EU, da dobijo popolnejše in natančnejše informacije;
10. spodbuja Komisijo, naj skupaj z državami članicami odločno posreduje za zaščito legitimnih pravic in
pričakovanj potrošnikov, kadar koli naleti na dokaze o ponarejanju in/ali uporabi goljufivih ali zavajajočihoznačb izvora s strani proizvajalcev in uvoznikov izven EU;
11. naroči svojemu predsedniku, naj to resolucijo posreduje Svetu in Komisiji.13.12.2006 C 303 E/882 Uradni list Evropske unije
Četrtek, 6. julij 2006SL